Na temelju odredbe članka 15. Zakona o javnoj nabavi (Narodne novine, broj 120/16.) i članka 58. Statuta VII. osnove škole Varaždin, Školski odbor VII. osnovne škole Varaždin na sjednici održanoj dana 25. veljače 2019. godine donosi

**Pravilnik o izmjeni Pravilnika**

**o nabavi roba, radova i usluga jednostavne nabave**

**Članak 1.**

U Pravilniku o nabavi roba, radova i usluga jednostavne nabave KLASA: 602-02/17-01-72, URBROJ: 2186-91/17-01-1 od 10.7.2017. godine (u daljnjem tekstu: Pravilnik)

u članku 4. stavci 5., 6. i 7. mijenjaju se i glase:

(5) Plan nabave donosi čelnik naručitelja za proračunsku ili poslovnu godinu najkasnije u roku 30 dana od dana donošenja proračuna, odnosno usvajanja financijskog plana.

(6) Plan nabave te sve njegove izmjene i dopune obavezno se objavljuju u standardiziranom obliku u Elektroničkom oglasniku javne nabave Republike Hrvatske u roku od osam dana od dana donošenja ili promjene.

(7) Škola je dužna plan nabave i Izmjene i dopune plana nabave objaviti na internetskoj stranici Škole u roku od 8 dana od dana donošenja.

**Članak 2.**

U članku 8. stavku 2. iza riječi „povratnica“ briše se „izvješće o uspješnome slanju telefaksom ili e-mailom ili na neki drugi način)“ i dodaje se „izvješće o uspješnom stanju e-mailom“.

**Članak 3.**

U svemu ostalome ostaju na snazi odredbe Pravilnika.

Ovaj Pravilnik o izmjeni Pravilnika o nabavi roba, radova i usluga jednostavne nabave objavljen je na oglasnoj ploči Škole i na internetskoj stranici Škole, a stupa na snagu danom objave na oglasnoj ploči Škole.

**Predsjednik Školskog odbora:**

**Nikola Sedlar**

KLASA: 602/17-01-72

URBROJ:2186-91/17-01-1

Varaždin, 25.2.2019.

Pravilnik je objavljen na oglasnoj ploči Škole dana 26.2.2019., te je istog dana stupio na snagu.

**Ravnateljica:**

**Ruža Levatić**